GiliGold/VAD_KnessetCorpus huggingface dataset:
יואב קיש: אני חלק ממדינת ישראל, הכנסת באה להגן עלי, מה אתה לוקח - - - אל תיכנס למקום הזה.
מאיר כהן: יואב, אני לא הפרעתי לך.
מאיר כהן: יש לי עוד חצי דקה.
דוד ביטן: אבל אתה תוקף את אנשי הליכוד.
דוד ביטן: אנחנו לא צריכים את הקולות האלה, בוא נבהיר את התמונה.
יואב קיש: תפסיק עם זה.
יואב קיש: זה פופוליזם זול, מאיר.
מאיר כהן: היות ואני פוליטי אז שאף אחד לא יבלבל ויגיד שהוא לא צריך – מעניין, מה אתם עושים במרכז הליכוד?
מאיר כהן: פתאום כל יהודה ושומרון לא חברי מרכז ליכוד.
דוד ביטן: אני חזק במרכז בלי החוק הזה.
מאיר כהן: אני באתי מדימונה - - -
דוד ביטן: אתה בינתיים לא מכיר את מרכז הליכוד - - -
יואב קיש: הפכת את זה לדיון - - -
מאיר כהן: תראה, אני לפחות אומר את דעתי.
מאיר כהן: ואני שותק לפני ואשתוק אחרי.
מאיר כהן: לדעתי זה חוק פופוליסטי - - -
יואב קיש: אבל לא מדברים על זה עכשיו.
מאיר כהן: זה פופוליסטי.
מאיר כהן: אל תעדיפו שום חלק על חלק אחר.
מאיר כהן: תמשיכו עם חוק חובת המכרזים, זה הדבר הטוב ביותר.
מאיר כהן: זה לא לכבודה של הכנסת.
דוד ביטן: יש לנו את הנושא השני שהוא פחות או יותר עונה על שני המצבים, אז חלק מהח"כים, אם אפשר, שיוותרו וידברו בסעיף הבא.
אברהם נגוסה: אני רוצה להתייחס, אדוני היושב-ראש, לדברים שנאמרו פה.
אברהם נגוסה: אני לא מבין את הפניקה של חברי.
אברהם נגוסה: מישהו מחברי הכנסת רוצה להביא נזק בכוונה?
אברהם נגוסה: מה הפניקה פה?
דוד ביטן: יש מצבים, מה לעשות?
אברהם נגוסה: שלא יעשו נזק בכוונה.
אברהם נגוסה: דבר שני, אני רוצה לחזק את דבריך, אני חושב שאנחנו נבחרי הציבור, באנו לכנסת כדי להביא שינוי, כדי לסתום כל חור, ולכן כל דבר שאנחנו רואים לתקן אותו – חייבים לתקן אותו.
אברהם נגוסה: זה לא צריך להפתיע אותך.
מאיר כהן: לבטל את חוק חובת המכרזים בכדי להעדיף את יהודה ושומרון?
מאיר כהן: למה לא להעדיף את קריית שמונה?
מאיר כהן: למה לא להעדיף את דימונה?
יואב קיש: אבל אף אחד לא אמר את זה.
דוד ביטן: רוב הסעיף הזה מתייחס למה שאמרת טוב מאוד, אל תדאג.
דוד ביטן: אתה לא תברח ממה שאמרת.
אברהם נגוסה: - - - זה תיקון חשוב לעשות את זה.
דוד ביטן: חבר הכנסת ילין נרשם ראשון ועד עכשיו ויתר.
חיים ילין: אני ויתרתי?
דוד ביטן: אם אין לכם התייחסות לסעיף הספציפי - - -
חיים ילין: כבוד היושב-ראש, אני לעולם לא מוותר רק שאני מפחד להוציא פליטת פה ואחרי זה יקנסו אותי, אז אני מעדיף לשתוק.
דוד ביטן: אנחנו לא דואגים, אתה עברת הפגזות ויצאת בשלום.
חיים ילין: אני חושב שכל נושא האתיקה צריך דיון ואני חושב שלהביא סעיף אחד מנותק לגמרי מדיון עקרוני זו טעות פטלית.
דוד ביטן: אני אענה לך.
דוד ביטן: נושא האתיקה ב-25 או ב-23 לדצמבר יבוא לדיון באופן כללי - - -
חיים ילין: אז אני מציע לך - - -
מיקי רוזנטל: אז מה הבהילות - - -
דוד ביטן: אין בהילות.
דוד ביטן: כל מה שנסכם יבוא כחלק מהאתיקה לאחר מכן.
חיים ילין: אני מציע לך, כבוד היושב-ראש - - -
דוד ביטן: אני מזכיר לכם שאף יושב-ראש לא עשה את זה עד היום.
חיים ילין: אני מציע לך להביא את הדיון נקי ניהולית.
חיים ילין: להביא אותו ישירות לדיון הגדול שאתה עושה באתיקה.
חיים ילין: יש נזק ישיר.
חיים ילין: אני שומע שיש מיעוט של מקרים כאלה ואחד הדברים הכי קשים שיש בכנסת זה הנזק העקיף, אבל אף אחד לא מדבר עליו, הוא לא נמצא פה, הוא לא עולה כסף.
חיים ילין: התדמית של הכנסת כלפי עם ישראל לא עולה כסף.
חיים ילין: היא לא מתקציב המדינה, היא לא מתקציב הכנסת, אבל היא עולה לנו ביוקר.
חיים ילין: עולה לנו ביוקר חוסר האמון שיש לתושבי מדינת ישראל שבוחרים בנו.
חיים ילין: האמון הזה שנסדק והולך ופוחת הוא לא נזק כלכלי, הוא לא נזק כספי וזה לא שייך בכלל לתקציב.
חיים ילין: אני אומר לך שכשכולם מתנפלים וכשיש, כמו שמאיר אמר, עידן כזה שכל מה שחברי כנסת צריכים לעשות זה להרגיע את הרוחות אבל הם מלהיטים אותן בכל מיני גימיקים פוליטיים, אז מה אתה רוצה?
חיים ילין: איזה נזק אנחנו גורמים?
חיים ילין: אבל זה נזק עקיף ונזק עקיף לא מופיע פה.
חיים ילין: כמו שכל חבר כנסת יכול לקחת D9 ולעלות לבית המשפט.
חיים ילין: הוא לא פוגע בכנסת אין נזק לכנסת אבל בית המשפט נחרב.
חיים ילין: D9 על בית המשפט – מה הנזק שאנחנו גורמים?
דוד ביטן: אתה מתייחס לסעיף הבא.
דוד ביטן: אני מאוד מצטער, מותר לחבר כנסת לדבר על מה שהוא רוצה, אין לי ויכוח עם זה, אבל - - -
חיים ילין: - - - באתי ואמרתי - - - כבוד היושב-ראש, לא הקשבת.
חיים ילין: לא דיברתי על הסעיף הבא, דיברתי על נזק - - -
דוד ביטן: מדברים על נזק מוחשי שנגרם לכנסת כתוצאה מפעילות מכוונת או תוך כדי עצימת עיניים – על זה אנחנו מדברים.
דוד ביטן: אתם מדברים על דברים אחרים, על חופש הביטוי.
דוד ביטן: מה הקרש בין הדברים?
חיים ילין: כי זה לא עולה כסף.
דוד ביטן: אבל אנחנו מדברים על זה.
דוד ביטן: אנחנו בסעיף הזה כרגע.
חיים ילין: - - - התדמית של הכנסת כלפי העם נראית כמו שהיא נראית היום, אני חושב הוא נזק הרבה יותר גדול מנזק שייגרם אם יישפכו מין על מחשב שאותו אתה יכול לתקן, אבל הנזק שאתה גורם לאמון של הכנסת אי אפשר לתקן אותו ביום אחד ולא - - -
דוד ביטן: אני חושב שזה שונה - - -
חיים ילין: אי אפשר - - -
דוד אמסלם: אתה צודק, אדוני היושב-ראש, אבל אני רוצה להגיד משפט אחד.
דוד ביטן: יש אנשים שהצביעו קודם, אחר כך אתן לך.
דוד ביטן: רחל עזריה, בבקשה.
דוד ביטן: אם אפשר דקה כי אני רוצה לעבור לסעיף הבא.
דוד ביטן: בקיצור, אם אפשר.
רחל עזריה: יש לנו הרבה דיונים במליאה שלפעמים נראה כאילו מישהו זרק מלמעלה גפרור וכל המליאה פתאום מתפרצת, נאמרים דברים שלא צריכים להיאמר וגורמים הרבה מאוד נזק.
רחל עזריה: זה לא רק לתדמית הכנסת, זה לדמוקרטיה הישראלית אין שום סיבה שלא לעשות את זה בתור חבר כנסת, מיד כותרת ראשית ב"Ynet".
רחל עזריה: יש הרבה מאוד יתרונות ואין שום חיסרון בלהתנהג ככה חוץ מאשר המחיר שכולנו משלמים גם כחברי כנסת והבית הזה וגם החברה הישראלית.
רחל עזריה: אני חברה בוועדת האתיקה ואנחנו מקבלים תלונות ואנחנו מסתכלים בכנות בהשתוממות ואומרים לעצמנו מה הכלים שיש לנו להתמודד עם זה?
רחל עזריה: ניתן נזיפה או נזיפה חמורה.
רחל עזריה: היה חבר כנסת שקיבל נזיפה חמורה ובא לצעוק עלי.
רחל עזריה: איך אנחנו מתמודדים עם זה ואיך אנחנו כחברי המשכן הזה וחברי בית המחוקקים דואגים שתהיה לאנשים סיבה טובה להתנהג בצורה שבה אנו רוצים שיתנהגו.
רחל עזריה: לא מדובר בהתנכלויות.
רחל עזריה: בוועדת האתיקה יש גם קואליציה וגם אופוזיציה וכמעט כל ההחלטות מתקבלות פה אחד.
רחל עזריה: זה חשוב שההתנהלות תהיה כזו, זו לא התנהלות משפטית.
דוד ביטן: את חברת ועדת האתיקה.
רחל עזריה: השאלה הגדולה היא איך אנחנו דואגים שההתנהלות בבית המחוקקים תהיה כמו שאנחנו רוצים שהיא תהיה כי כרגע אנחנו לא מצליחים לעשות את זה.
מיכל רוזין: אז איך תקבעי כוונה לנזק?
דוד ביטן: אנחנו משאירים את זה לדיון בוועדת האתיקה.
דוד ביטן: זה לא התפקיד שלנו לקבוע מה ההגדרה ואיך הם הולכים לנמק את הדברים.
דוד אמסלם: לפני כשבועיים ערכתי דיון בוועדת הפנים והסביבה בנושא של קנסות על שוהים בלתי חוקיים במתקן "חולות" שעושים נזקים.
דוד אמסלם: רבותי, מי שעושה נזק צריך לשלם את הנזק, בוודאי אם מדובר במשהו שנעשה בכוונה.
דוד אמסלם: אני לא מדבר על הכבוד של הכנסת.
דוד אמסלם: שבר רמקול – שישלם.
דוד אמסלם: חייל בצה"ל שמאבד משהו, יש לו ועדת משמעת שקונסת אותו.
דוד אמסלם: לחברי הכנסת לא הכול מותר.
אלעזר שטרן: יש משפט.
דוד אמסלם: אמרתי, משפטי.
מיכל רוזין: אבל פה אין משפט.
מיכל רוזין: זה עניין.
מיקי רוזנטל: זו ועדה פוליטית.
מיקי רוזנטל: ועדת האתיקה ממונה על-ידי יושב-ראש הכנסת שהוא אדם פוליטי.
דוד ביטן: לא נכון - - - המפקד שלו לשלם.
דוד ביטן: איזה משפט - - -
מיכל רוזין: המפקד שופט, זה הנוהל בצבא.
מיכל רוזין: אבל פה זה ועדת אתיקה, זה לא משפט.
יואב קיש: זו ועדה מאוזנת, היא מתנהלת בצורה מאוזנת, המבנה שלה מורכב מקואליציה ואופוזיציה.
יואב קיש: אין שם שרוב, לא לקואליציה ולא לאופוזיציה.
מיכל רוזין: האם אנחנו הופכים אותם לשופטים - - -
דוד ביטן: מיכל, פעמיים קראתי לך לסדר.
מיכל רוזין: רק לי הוא קורא.
דוד אמסלם: אני חושב שהוועדות הכנסת ברובן מתנהלות על בסיס לא פוליטי אלא על בסיס הגיוני.
דוד אמסלם: הרי אם מישהו שבר מחשב, שפך פה מים על מחשב והרס אותו, זה עניין של אופוזיציה, קואליציה?
דוד ביטן: לא חשבתי שתהיה התנגדות כזאת.
מיכל רוזין: אנחנו מסכימים אתך.
מיכל רוזין: אנחנו שואלים שאלה עניינית.
מיכל רוזין: אנחנו מסכימים.
מיכל רוזין: אם מישהו בא עכשיו ותופס את המיקרופון ועוקר אותו, השאלה איך אתה קובע כוונה?
חיים ילין: מי שתופס כל הזמן את המיקרופון גם מקבל קנס?
מיכל רוזין: אם תפסתי ככה - - -
דוד אמסלם: אנחנו פה לא בשיעור גמרא.
דוד אמסלם: יש דברים שהם ברורים מאליהם - - -
מיקי רוזנטל: מה שברור לך לא ברור לאחרים.
דוד ביטן: יוסי יונה, אתה יכול להתייחס או שאני אעביר.
דוד ביטן: תתייחס בבקשה בדקה.
יוסי יונה: חברי אברהם נגוסה אמר משהו מאוד יפה, לאנשים אין כוונה לעשות את זה ואלה מקרים חריגים מאוד.
יוסי יונה: נשאלת השאלה אם בשביל מקרה חריג שכזה צריך לחוקק חוק?
יוסי יונה: אני חושב, האמינו לי, דיבר כאן וקנין - - -
דוד ביטן: אנחנו צריכים לשמש דוגמה.
דוד ביטן: הח"כים צריכים לשמש דוגמה, מה לעשות?
יוסי יונה: וקנין דיבר יפה, מדם לבו, הוא דיבר על סנקציות שקיימות בתקנון של הכנסת במקרה של היעדרויות, במקרה של התבטאויות שלא לעניין.
יוסי יונה: אני אומר לך, היושב-ראש וחברי הכנסת שהולכים להרים את היד בעדה, התקנה הזאת הולכת להיות זילות שלנו.
דוד ביטן: זה לא חוק פוליטי.
יוסי יונה: זה יהיה זילות לכנסת.
דוד ביטן: גם זילות לכנסת, אדם שיוצר בכוונה נזק הוא צריך לשלם על זה.
דוד ביטן: חברי כנסת צריכים לשמש דוגמה ולא צריך להגיש תביעה שתתברר רק בעוד - - -
יואב קיש: שברת – שילמת.
ישראל אייכלר: אני רוצה לומר משהו דווקא לפני הצבעה ודווקא לחברי הקואליציה.
ישראל אייכלר: אם היה מדובר בעניין נזיקין, אדם מועד לעולם.
ישראל אייכלר: אין חסינות לנזיקין ואף חבר כנסת לא חסין מפני תביעת נזיקין.
ישראל אייכלר: אבל הרב וקנין בכנותו גילה את מטרת החוק: לרסן את הח"כים ולא כדי לשמור על רכוש הכנסת.
ישראל אייכלר: אני בעד סדרי דיון מתוקנים וצריכים להיות לוועדת האתיקה כלים כדי לרסן את חבר הכנסת.
ישראל אייכלר: אבל צריך לזכור, חסינות חברי הכנסת זו לא פריבילגיה ולא הטבה.
ישראל אייכלר: מדובר פה בהגנה על חיי אזרחים.
ישראל אייכלר: כי אלטרנטיבה למאבק פרלמנטרי חריף הם קרבות רחוב בין אזרחים ואנחנו רואים מה שקורה היום.
ישראל אייכלר: לכן יש לזכור שכאשר בן גוריון נתן חסינות למנחם בגין זה היה לו הרבה יותר קשה מאשר לימין הקיצוני לתת חסינות לחברי הכנסת הערביים או להפך.
ישראל אייכלר: לכן צריך לשמור את כללי החסינות מפני שלטון מתחלף.
ישראל אייכלר: היום יש את הרב וקנין ואת חברי הוועדה שכולנו מאמינים להם שלא יהיו להם שיקולים פוליטיים בהחלטותיהם אלא יתייחסו באמת לנזק.
ישראל אייכלר: אבל כאשר יש מצב שעלול לבוא שלטון שיגולל עלילות עם חברי כנסת הערביים או חברי כנסת שמאלנים או חברי כנסת חרדים או חברי כנסת של הימין הקיצוני – העולם הוא גלגל.
דוד ביטן: הרב אייכלר, דקה נתתי לך.
ישראל אייכלר: לכן, אל תהפכו את מנגנוני הכנסת לצנזורה ולהענשה.
ישראל אייכלר: זו סכנה גדולה לדמוקרטיה.
דוד ביטן: אני רוצה לסכם ולהצביע.
דוד ביטן: אבל לפני כן, אחמד טיבי.
דוד ביטן: אני מעביר אתכם לסעיף הבא ואתן לכם יותר זמן.
מיקי רוזנטל: אנחנו מחכים בסבלנות.
דוד ביטן: בקשתי מכם להגיב בסעיף הבא.
דוד ביטן: אתם תהיו ראשונים בסעיף הבא.
אחמד טיבי: אדוני היושב-ראש, אי אפשר להשתחרר מהרושם שלא בכדי הבאתם את הדיון הזה דווקא היום על מקרים, שני מקרים – אתם אומרים אולי מקרה טיבי למרות גם היה מקרה פרוש אבל מתאים לאווירה מקרה טיבי, דווקא בתקופה הזאת, באווירה הזאת.
אחמד טיבי: הצעה כזאת לא הייתה עוברת לפני חודשיים-שלושה, לא הייתה עוברת בכנסת.
אחמד טיבי: היא גם לא הייתה עוברת בוועדת הכנסת ללא כיסוי טלוויזיוני.
אחמד טיבי: החוק הזה אומר: חבר כנסת שגורם בכוונה נזק כספי בכנסת.
אחמד טיבי: לא היה מעולם מקרה כזה בכנסת שעונה על המשפט הזה.
אחמד טיבי: מעולם לא היה בכנסת מקרה שבו חבר כנסת גרם נזק כספי במכוון.
אחמד טיבי: לכן, להביא הצעה כזאת, בדיעבד, כאשר אתם מכוונים ומסבירים ומפנים אלי את התקשורת כבר בלילה - - -
דוד ביטן: אנחנו הפנינו?
אחמד טיבי: מישהו הפנה את התקשורת, מדברים על המקרה שלך, הביאו סעיף וכדומה.
אחמד טיבי: זה לכוון למטרה.
אחמד טיבי: בסעיף השני, אדוני היושב-ראש - - -
דוד ביטן: אנחנו לא בזה, אחר כך, אין בעיה.
דוד ביטן: אל תאחד.
אחמד טיבי: לא מאחד, לא מאחד.
אחמד טיבי: הוא חמור עוד יותר, ולכן - -
יואב קיש: הוא עושה מה שהוא רצה.
אחמד טיבי: - - אני אומר לכם שחבר כנסת שגורם משהו למשכן הכנסת - -
דוד ביטן: טיבי רוצה שהוא יוחרג מהתקנות – מה שכתוב, לא על טיבי.
אחמד טיבי: - - זו התנהגות פסולה.
דוד ביטן: תודה, טיבי.
אחמד טיבי: - - - אם מישהו עושה משהו במכוון.
אחמד טיבי: אבל אתם יודעים שאין משהו כזה - - -
דוד ביטן: רבותי, אני אסביר למה הכוונה במילה "בכוונה".
אחמד טיבי: לא בכוונה - - -
דוד ביטן: נתתי לך 3 דקות, 4 דקות - - -
יואב קיש: מה אתה מפחד מזה, אחמד?
יואב קיש: אני לא מבין - - -
אחמד טיבי: - - - לא מפחד, לא ממך, לא מהליכוד, לא מהאתיקה - - - אני מפחד?
אחמד טיבי: אני בכנסת כבר מ-99', אתה ראית אותי מפחד פעם?
אחמד טיבי: לכן אני אומר, מראית עין - - -
יואב קיש: אתה אומר "התקשרו אלי בלילה" - - -
דוד ביטן: תודה רבה, תודה רבה, רבותי.
יואב קיש: לקחת את זה לכיוון - - - התקשרו אלי בלילה - - -
אחמד טיבי: - - - קמפיין, קמפיין.
יואב קיש: אין שום קמפיין, אין פה שום כלום.
יואב קיש: יש כוונה ברורה למנוע נזק.
אחמד טיבי: - - - שופכים דם, לא מים.
דוד ביטן: רבותי, די כבר, די כבר.
דוד ביטן: לצערי הרב אנחנו רק 5 חודשים ואתה מ-98' ולכן יש דוגמה שקשורה אליך, מה אנחנו יכולים לעשות?
דוד ביטן: הכוונה לא הייתה בגללך.
דוד ביטן: מאוד הופתעתי מהתגובות של הח"כים בעניין הזה.
דוד ביטן: אני חושב שהח"כים צריכים לשמש דוגמה.
דוד ביטן: אם נגרם נזק שנעשה בכוונה אז עם כל הכבוד שישלמו על הנזק הזה וייקחו אחריות על מה שעשו.
דוד ביטן: אני לא רואה עם זה בעיה, אין הרבה מיקרים כאלה.
דוד ביטן: אבל לא יכול להיות שהכנסת תממן את הפרובוקציות של חברי הכנסת.
יוסי יונה: ששמאי מקצועי - - -
דוד ביטן: זה לא עונש.
דוד ביטן: אנחנו לא מדברים על עונש פה, אנחנו מדברים על כיסוי נזק, לכן צריך שיהיה כתוב.
דוד ביטן: דבר שני, אנחנו צריכים להגביל את הסמכות של ועדת האתיקה בעניין הזה.
דוד ביטן: אני מציע שהסכום לא יעלה על 10,000 שקל, אוקיי?
דוד ביטן: זה לא סכום גדול.
מאיר כהן: שיתקבל פה אחד.
דוד ביטן: פה אחד - - -
אחמד טיבי: אני מציע לחברי הכנסת - - -
רחל עזריה: אני בעד פה אחד.
דוד ביטן: קיבלתי את ההערות - - -
דוד ביטן: פה אחד אני לא מוכן לקבוע.
דוד ביטן: בתקנון כתוב שלושה.
דוד ביטן: לא יקרה כלום - - -
רחל עזריה: היום זו ההתנהלות - - -
דוד ביטן: פה אחד אני לא מסכים.
רחל עזריה: אבל אנחנו צריכים לוודא - - -
דוד ביטן: רגע דבר שלישי – אני לא מוכן פה אחד.
דוד ביטן: את רוצה?
דוד ביטן: תצביעי נגד.
דוד ביטן: אני לא מוכן פה אחד, פה אחד אי אפשר להגיע בחיים במצב הזה, לכל אחד יש חבר סיעה.
חיים ילין: אז אתה לא מאמין לוועדת האתיקה.
דוד ביטן: לא שייך.
דוד ביטן: פה אחד - יש תקנון.
דוד ביטן: התקנון מתייחס במפורש לשלושה, אז מה אתם רוצים פה אחד?
אחמד טיבי: אבל וקנין אומר לך פה אחד.
דוד ביטן: דבר שלישי להגדיר את הכוונה – לא צריך פה אחד.
דוד ביטן: פה אחד אומר שזה לא יהיה בחיים.
דוד ביטן: היום זה שלושה מחמישה.
<ארבל אסטרחן: מארבעה.
דוד ביטן: שלושה מארבעה.
אחמד טיבי: אבל לא אם יש נזק מוכח, לא יהיה פה אחד?
יואב קיש: אחד מארבעה זה - - - אופוזיציה יש פה - - -
דוד ביטן: יואב, רגע.
דוד ביטן: יואב, מספיק.
דוד ביטן: שכל איחד יצביע לפי מצפונו, בסדר?
דוד אמסלם: רבותי, אנחנו בתהליך של הצבעה - - -
דוד ביטן: דבר נוסף, אני רוצה להגדיר את המושג "כוונה".
דוד ביטן: כוונה, זה כולל עצימת עיניים.
דוד ביטן: אם אדם יודע שיש לו מיקרופון לידו והוא שופך את המים, אז הוא עצם עיניים לנזק שיכול להיגרם.
מיכל רוזין: אפשר לקבל חוות דעת אם לפי המשפט עצימת עין היא כוונה?
<ארבל אסטרחן: ננסח את זה.
ישראל אייכלר: כוונה לגרום נזק.
דוד ביטן: נגדיר את זה.
דוד ביטן: ננסח את זה.
מיכל רוזין: אתה יכול לדייק ולהסביר מה זה עצימת עיניים?
דוד ביטן: עצימת עיניים.
דוד ביטן: עכשיו אני עובר להצבעה - - -
מיכל רוזין: תסביר מה זה עצימת עיניים.
דוד ביטן: אני מבקש שההצבעה תהיה שמית, תתחילי בבקשה.
יוסי יונה: אני פה מחליף את מרב מיכאלי.
<אתי בן יוסף: (קוראת בשמות חברי הכנסת) דוד ביטן - בעד יואב קיש - בעד
דוד אמסלם: אני מחליף את מיקי זוהר.
<אתי בן יוסף: (קוראת בשמות חברי הכנסת) צחי הנגבי - אינו נוכח אברהם נגוסה - בעד אורן חזן - אינו נוכח שרן השכל - בעד במקום מרב מיכאלי, יוסי יונה - נגד במקום איילת ורבין, אייל בן ראובן - נגד במקום חבר הכנסת חסון, מיקי רוזנטל - נגד איימן עודה - אינו נוכח אחמד טיבי - נגד אלעזר שטרן - נגד רועי פולקמן - אינו נוכח
רחל עזריה: אני מחליפה אותו ואני מצביעה בעד.
רחל עזריה: אני מבקשת שזה יהיה בהסכמה פה אחד.
דוד ביטן: אי אפשר, זו הצבעה - - -
אחמד טיבי: תגידי שאת נגד כדי לאלץ אותו.
אחמד טיבי: תגידי שאת נגד.
דוד ביטן: אי אפשר פה אחד.
רחל עזריה: אני מבקשת שהעניין הזה יסודר.
דוד ביטן: הלאה.
אחמד טיבי: הוא לא יסודר.
דוד ביטן: תגישי הסתייגות בקריאה ראשונה.
דוד ביטן: רחל, תגישי הסתייגות בקריאה הראשונה, בסדר?
דוד ביטן: זו רק קריאה ראשונה.
אחמד טיבי: הוא לא מצביע על פה אחד.
דוד ביטן: תהיה הסתייגות.
דוד ביטן: שתגיש הסתייגות.
דוד ביטן: זה רק הליך ראשוני של הדיון.
<אתי בן יוסף: (קוראת בשמות חברי הכנסת) ינון מגל - בעד יואב בן צור - אינו נוכח חבר הכנסת וקנין, אתה מחליף את בן צור?
<אתי בן יוסף: (קוראת בשמות חברי הכנסת) רוברט אילטוב - אינו נוכח
דוד ביטן: עודד פורר מחליף אותו.
<אתי בן יוסף: (קוראת בשמות חברי הכנסת) עודד פורר - בעד ישראל אייכלר - נמנע
דוד ביטן: תקראי את התוצאות.
אחמד טיבי: בוא נצביע שוב.
דוד ביטן: לא צריך להצביע שוב.
דוד ביטן: מה, אתה מעביר זמן?
<אתי בן יוסף: 9 בעד, 5 נגד ואחד נמנע.
דוד ביטן: הנושא הזה עבר.
דוד ביטן: רביזיה חצי שעה מתום הישיבה נעשה את זה, אבל חכי, בטח יהיו עוד רביזיות.
לנושא השני: אני מבקש מהיועצת המשפטית שקודם כל תסביר ואחר כך אני אתייחס בהתחלה ולפני שאני מעביר אז קודם את ואחר כך רוזנטל, בסדר?
לנושא השני: ויתרתם, יש לכם עוד שתי דקות.
לנושא השני: 5 דקות לכל אחד בגלל שוויתרתם על הקודם.
<ארבל אסטרחן: זה מתקשר להצעה הקודמת, צריך להשאיר את זה כשתי הצעות נפרדות ואולי באיזשהו שלב להכין אותן - - -
דוד ביטן: אלה שני נושאים שונים לגמרי.
<ארבל אסטרחן: מדובר על רשימת הסנקציות שיכולה ועדת האתיקה להטיל.
<ארבל אסטרחן: אגב, כבר היום בשביל להטיל סנקציה היא חייבת לעשות את זה ברוב קולות של כל חבירה, זאת אומרת לפחות שלושה מתוך ארבעת החברים.
<ארבל אסטרחן: קודם אמרתי מהן רשימת הסנקציות ושאפשר שלילת שכר להטיל רק בשל היעדרות או עיסוק נוסף.
<ארבל אסטרחן: כעת מוצע לקבוע שבמקרה שבו ועדת האתיקה החליטה להרחיק חבר כנסת מישיבות המליאה או הוועדות, שזו סמכות שקיימת בידיה היום, היא יכולה להרחיק לתקופה שלא תעלה על 6 חודשים, כאשר מובן שהרחקה כזו לא כוללת הצבעות אלא דיונים.
<ארבל אסטרחן: במקרה כזה שבו היא הרחיקה, היא תוכל מנימוקים שירשמו, להחליט שיתקיימו נסיבות מיוחדות של הפרה חמורה ואז גם לשלול את שכרו של חבר הכנסת בכל התקופה שבה הוא הורחק או חלק ממנה.
אחמד טיבי: אפשר לקבל דוגמאות?
דוד ביטן: רגע, תן לה להסביר.
<ארבל אסטרחן: עוד מוצע כאן – על זה אני ארצה להעיר אחר כך – שאפשר יהיה לשלול ממנו את הכסף שניתן להעסקת היועצים הפרלמנטרים שלו.
יצחק וקנין: לזה אני מתנגד.
<ארבל אסטרחן: גם לי יש הערה לגבי העניין הזה.
<ארבל אסטרחן: ייתר התיקונים שאתם רואים פה הן התאמות - - -
דוד ביטן: אני רוצה להגיד שקיבלתי את הערה של היועצת המשפטית בעניין הזה ואנחנו נסיר את העניין של העוזרים הפרלמנטריים.
ישראל אייכלר: העוזרים הם עובדים, איך אפשר - - -
דוד ביטן: העובדים של חבר הכנסת – אם חבר הכנסת לא עובד, למה שהם יקבלו משכורת?
דוד ביטן: אבל קיבלתי את ההערה הזאת.
ישראל אייכלר: הם עובדי הכנסת - - -
דוד ביטן: אבל מה הבעיה?
דוד ביטן: קיבלנו, אני מוחק את זה.
דוד ביטן: גם כשאני מוחק לא בסדר?
דוד ביטן: אתם רוצים שאני לא אמחק?
מיקי רוזנטל: דוד, אל תאיים עלינו.
דוד ביטן: אני אומר, לא מאיים.
דוד ביטן: אבל אם אתם רוצים שאני לא אמחק – אני לא אמחק.
דוד ביטן: אני מסכים אתכם, זה גם לא בסדר.
מיקי רוזנטל: עם הרוב אפשר לדרוס הכול.
דוד ביטן: אני לא.
דוד ביטן: הנה, עובדה, אני מקבל וקיבלתי את הטענה שלך על הגדרת הנזק.
דוד ביטן: קיבלתי דברים.
דוד ביטן: אני רוצה להבהיר מספר דברים לפני שאני אעביר את הנושא לדיון.
דוד ביטן: א', אנחנו לא באים במקום ועדת האתיקה.
דוד ביטן: הסמכות של ועדת האתיקה לפרש ולבדוק את המקרה ולקבל את ההחלטות שלה.
דוד ביטן: עם הזמן יהיו החלטות ועדות אתיקה שקשורות לעניין הזה.
דוד ביטן: החלטות ועדת אתיקה נתונות לביקורת שיפוטית בצורה כזו ואחרת.
ישראל אייכלר: גם את זה נעביר לבית המשפט?
דוד ביטן: אבל זה המצב היום, מהאני יכול לעשות?
דוד ביטן: אני לא מתקן את זה, אני לא מתקן עכשיו את כל החוק.
דוד ביטן: דבר שני, אני רוצה להדגיש בפניכם שגם השופט זמיר אומר שהכלל שניתן לשלול שכר.
דוד ביטן: היום אין דבר כזה, חוץ ממקרה שחבר הכנסת לא עובד ברמה מיוחדת במינה.
דוד ביטן: הכלל שניתן לשלול שכר נקבע כבר על ידי השופט זמיר בדוח שהוא נתן – דוח הוועדה להכנת כללי אתיקה לחברי הכנסת – הוא לא היה נגד הערבים והוא לא מהליכוד ולא שום דבר.
אחמד טיבי: מי זה?
דוד ביטן: השופט זמיר.
דוד ביטן: שופט בית המשפט העליון.
דוד ביטן: הוא גם הגיע למסקנה שלא יכול להיות שלוועדת האתיקה אין רף של שלילת שכר כנושא אתי, לא נושא פלילי אלא נושא מנהלי רגיל במסגרת הכללים של האתיקה.
דוד ביטן: הוא קבע את זה לחודש ימים.
דוד ביטן: אנחנו חושבים שחודש ימים פה זה לא רלוונטי ואנחנו מציעים 6 חודשים.
דוד ביטן: אבל הכלל עצמו שניתן לשלול נקבע כבר על ידי השופט זמיר, ואם הוא קבע שזה ניתן, אני חושב שברמת העיקרון - -
דוד ביטן: את זה אני אומר בשבילך, דב.
דוד ביטן: - - ברמת העיקרון, העיקרון עצמו מקובל, אפשר להתווכח על התקופה.
דוד ביטן: דבר נוסף, אמרת את זה טיבי בהתחלה, זה לא נגד הערבים, נגד חברי הכנסת הערבים שנמצאים פה.
דוד ביטן: ניסחנו את זה כעבירה אתית חמורה בנסיבות מיוחדות.
דוד ביטן: יכול להיות גם מקרה שהיה בפרלמנט האוקראיני, ראיתי את זה בטלוויזיה, שחברי פרלמנט הלכו מכות, זרקו אחד על השני כסאות.
דוד ביטן: זה לדעתי מצב שוועדת האתיקה יכולה לקבוע שאלו נסיבות מיוחדות שפוגעות בכבוד הכנסת הצורה אנושה ולהטיל עונש של שלילת שכר.
דוד ביטן: כדי שהיא תטיל את העונש הזה היא צריכה לקבוע השהייה, היא לא יכולה לקבוע נזיפה ולקבוע שלא יקבל שכר.
דוד ביטן: היא צריכה להטיל עונש השהייה לחודש, חודשיים, שלושה, ואז לקבוע את העניין, אם היא רואה בזה נסיבות מיוחדות.
דוד ביטן: חזרת, אין שום בעיה.
דוד ביטן: אבל כמובן שאנחנו חושבים ואני לא פוסל את העניין של חברי כנסת ערבים.
דוד ביטן: אנחנו רואים מה קורה בזמן האחרון עם ההסתה שלהם, ואני חושב שהגיע הזמן – זה פוגע בכבוד הכנסת כשחברי כנסת הולכים - - -
דב חנין: גם חברי כנסת יהודים - - -
דוד ביטן: אני רוצה רק להדגיש - - -
דוד ביטן: - - - אני גם יש לי זכות דיבור קטנה, לא הרבה, קטנה, כיושב-ראש.
אחמד טיבי: אני מבקש שתרחיב הנקודה של - - -
דוד ביטן: אני אישית, אם הייתי צריך לפרש, מה שעשה חבר הכנסת זחאלקה שעמד בהר הבית וצעק על השוטרים ועל החיילים ועשה את מה שעשה והיה חלק מההתססה - - -
מיכל רוזין: זה תופס גם לגבי חבר הכנסת מוטי יוגב?
אחמד טיבי: - - - מה יותר חמור ההתנהגות של מר יוגב, אורי אריאל או של איימן וזחאלקה?
דוד ביטן: בזכות הדיבור שלך תגיד.
דוד ביטן: אמרתי שוועדת האתיקה היא זאת שיש לה - - -
אחמד טיבי: אבל מצאת לנכון להזכיר את ג'מאל זחאלקה.
דוד ביטן: - - - לפרש את הכלל הזה ברגע שנקבל אותו.
דוד ביטן: לא לי, לא לדוד ביטן.
דוד ביטן: אני אומר את דעתי, גם כשזה מצב כזה - - - אני רוצה להדגיש שכלל 2(1) לכללי האתיקה זה שחבר כנסת ימלא את תפקידו מתוך נאמנות לערכיה של מדינה ישראל כמדינה יהודית ודמוקרטית.
דוד ביטן: אני אומר, חבר כנסת יהודי כערבי, מי שיפר הפרה חמורה של כללי האתיקה, תהיה סמכות, זו דעתי, לוועדת האתיקה לתת לו עונש ממשי ולא סיפורי פוגי שהוא רק יכול לא לבוא לעניין הזה.
דב חנין: אפשר לשאול שאלה ליועצת המשפטית?
דב חנין: סמכות ההשעיה היא לא מוחלטת.
דב חנין: זאת אומרת, גם לחבר כנסת מושעה יש זכות להתייצב במליאה ולהצביע כי לא מסלקים אותו לגמרי.
דב חנין: אני אומר את זה מבלי להיכנס לוויכוח אלא ברמה העקרונית - - -
דוד ביטן: אז שיעבוד בהתנדבות.
דוד ביטן: שיבוא ויצביע בהתנדבות.
דב חנין: השאלה היא אם לא צריך לקבוע ששלילת השכר היא שלילה חלקית.
דב חנין: כמו שההשעיה היא השעיה חלקית, גם שלילת השכר היא שלילה חלקית כי אותו חבר כנסת חייב להתייצב, חייב להיות כאן, הוא יכול להיות בהצבעות, הוא צריך להיות בהצבעות – זה חלק מעבודתו – גם אם השעו אותו.
לך. כתוב: יש חבר ועדת אתיקה לידך, אני מאמין שיש לו את האינטליגנציה לפרש את הדברים.
לך. כתוב: יש משהו במה שאתה אומר, זה צריך יהיה להילקח בחשבון בהחלטת ועדת האתיקה.
לך. כתוב: היא יכולה לפסוק על חלק מהתקופה מתוך שיקול כזה ואחר.
דב חנין: אני רק אחדד את השאלה ובזה אסיים.
דב חנין: השאלה שלי היא לא מבחינת התקופה אלא מבחינת המהות.
דב חנין: גם חבר כנסת מושעה הוא עדיין חלקית - - -
דוד ביטן: אני אומר שהם יכולים לפסוק שחצי מהשכר של חודשיים או חודש אחד שלם ואז זה כמו חצי.
דוד ביטן: אני נותן רשות דיבור למיכל רוזין.
דוד ביטן: הבטחתי לה לדבר ראשונה.
מיכל רוזין: אני רוצה לחלק את הדברים שלי לשלושה.
מיכל רוזין: קודם כל, להתחיל בעניין השכר.
מיכל רוזין: אני חייבת לומר עוד מהסעיף הקודם אני נעה בכיסאי בחוסר נוחות מכיוון שאנחנו גם ככה הופכים את הכנסת, על ידי שיטות הבחירות השונות במפלגות ובכלל, להיות מקום שרק אנשים בעלי אמצעים יכולים בכלל להגיע לכאן.
מיכל רוזין: לכן, מי שהמשכורת היא לא משכורת שבדיוק מממנת את משפחתו ואת צורכי קיומו זה לא באמת יזיז לו אם יחתכו חצי או יותר ולכן יש פה איזה איום רק כלפי קבוצת חברי כנסת שאכן מפרנסים את משפחותיהם.
מיכל רוזין: אני שמחה שהורדתם את העניין של העוזרים כי זה באמת הייתה חריגה רצינית מביטחון תעסוקתי שאנחנו נותנים פה לעובדים שלנו, כשגם ככה הביטחון התעסוקתי פה הוא זמני ביותר וכל חבר כנסת שנבחר יודע את זה ולוקח את זה על עצמו.
מיכל רוזין: חבר כנסת, גם אם הוא מושעה ולא עובד במליאה ובוועדות, לפעמים חלקי ולפעמים מלא, הוא עדיין חבר כנסת, עדיין הציבור פונה אליו; הוא עדיין עובד בלשכתו; הוא עדיין מקבל מאות פניות ביום, כפי שאתה יודע, בל אמצעי התקשורת השונים שיש לנו והעבודה שלו היא רבה.
מיכל רוזין: לכן, להגיד שמאותו רגע שהוא מושעה הוא יושב באיי סיישל על חוף הים או בתאילנד, זה פשוט לא נכון.
מיכל רוזין: הוא ממשיך להיות נבחר ציבור, וככזה הוא משרת את הציבור.
מיכל רוזין: המצוקה של איך להיענות לה, מצבים מאוד קשים שאנחנו נתקלים בהם, הבעיה הקשה היא – לא סתם נתת את הדוגמה בסוף דבריך – היא בין אדם לחברו ולא בין אדם לחפצים ופה נכנס עניין הכוונה ואמרתי את עמדתי.
מיכל רוזין: אני חושבת שבין אדם לחברו, פה הבעיה וההתנהגות.
מיכל רוזין: אין ספק שאתם חסרים כלים ואנחנו חסרים אולי חינוך וערכים, אבל בסופו של דבר אני חושבת שהעניין הכספי צריך להתייחס אליו מאוד בזהירות.
מיכל רוזין: בעבר אני אישית הייתי חלק מדרישה להסיר חסינות לחברי כנסת או לנשיא או לבעלי תפקידים כאלה ואחרים שעברו עבירה פלילית או נחשדו בעבירה פלילית ונחקרו במשטרה.
מיכל רוזין: אני חושבת שצריך להפריד בעניין הזה בין מעשה פלילי שנחשד בו אותו חבר כנסת, שמתנהלת נגדו חקירה במשטרה ומחליטה ועדת הכנסת להסיר חסינות, הרבה פעמים אני אתמוך בכך שהוא גם לא יקבל שכר באותה תקופה.
מיכל רוזין: יש הבדל משמעותי מאוד בין מקרים כאלה לבין מקרים שבהם ועדשת האתיקה מתייחסת לא למעשים או למעשה פלילי אלא מתייחסת לחופש הביטוי – על כך בעייתנו.
מיכל רוזין: כאשר מדובר בחופש הביטוי, כאשר מדובר על להעניש, וזה מה שקרה - - -
דוד ביטן: - - - הסתה שגורמת - - -
מיכל רוזין: זה חופש הביטוי.